Kreigs Belamijs

Kreigs Daglass Belamijs (; dzimis   Kārdifā) ir Velsas futbola treneris un bijušais futbolists. Spēlējis uzbrucēja pozīcijā, bijis Velsas futbola izlases spēlētājs. Pašlaik ir Velsas izlases galvenais treneris.

 Futbolista karjera 
Profesionālo karjeru sāka Norwich City komandā 1996. gadā. Anglijas Premjerlīgā debitēja Coventry City sastāvā 2000.—2001. gada sezonā. Vēlāk piecus gadus pārstāvēja Newcastle United. 2005. gadā tika izīrēts Skotijas klubam Celtic un kļuva par Skotijas kausa ieguvēju. Karjeras turpinājumā pārstāvēja Anglijas Premjerlīgas klubus Blackburn Rovers, Liverpool un West Ham United. 2007. gadā Liverpool klubam palīdzēja sasniegt UEFA Čempionu līgas finālu. No 2008. līdz 2010. gadam spēlēja Manchester City rindās, bet 2010.—2011. gada sezonā tika izīrēts Anglijas līgu sistēmā spēlējošajam Velsas klubam Cardiff City. Pēc tam uz vienu sezonu atgriezās Liverpool. 2012. gadā uzvarēja Anglijas Līgas kausa izcīņā un sasniedza FA kausa finālu. Karjeru noslēdza Cardiff City rindās.

Velsas izlasē debitēja  draudzības spēlē pret Jamaiku. Jau savā otrajā spēlē izlases rindās tā paša gada 3. jūnijā pret Maltu guva pirmos vārtus. 2006. gada oktobrī pirmo reizi pildīja izlases kapteiņa pienākumus. 2007. gadā pēc Raiena Gigsa karjeras beigām izlasē Belamijs kļuva par pastāvīgu komandas kapteini. Viņa pēdējā spēle izlasē bija  pret Beļģiju 2014. gada FIFA Pasaules kausa kvalifikācijā. Izlases rindās aizvadījis 78 spēles un guvis 19 vārtus. Viņš ir piedalījies arī  Lielbritānijas olimpiskās izlases sastāvā. 2007. gadā tika atzīts par Velsas gada futbolistu.

 Trenera karjera 
Pēc spēlētāja karjeras beigām sāka trenera darbu Cardiff City jauniešu akadēmijā kā brīvprātīgais. 2019. gadā kļuva par Beļģijas kluba Anderlecht U-21 komandas treneri. Vēlāk strādāja par trenera asistentu kluba pirmajā komandā, kad galvenais treneris bija Vensāns Kompanī, ar ko abi bija spēlējuši kopā Manchester City rindās. 2021. gada septembrī darbu Anderlecht atstāja mentālu veselības problēmu dēļ. 2022. gada jūlijā atkal kļuva par Kompanī asistentu jau Burnley klubā. 2024. gada maijā, kad Kompanī atstāja Burnley, lai kļūtu par Minhenes "Bayern" galveno treneri, Belamiju iecēla par pagaidu galveno treneri.

 Belamijs tika apstiprināts par Velsas izlases galveno treneri.

 Atsauces 

 Ārējās saites 

Kategorija:1979. gadā dzimušie
Kategorija:Velsā dzimušie
Kategorija:Velsas futbolisti
Kategorija:Velsas izlases futbolisti
Kategorija:Bristol Rovers F.C. spēlētāji
Kategorija:Norwich City F.C. spēlētāji
Kategorija:Coventry City F.C. spēlētāji
Kategorija:Newcastle United F.C. spēlētāji
Kategorija:Celtic F.C. spēlētāji
Kategorija:Blackburn Rovers F.C. spēlētāji
Kategorija:Liverpool FC spēlētāji
Kategorija:West Ham United F.C. spēlētāji
Kategorija:Manchester City F.C. spēlētāji
Kategorija:Cardiff City F.C. spēlētāji
Kategorija:2012. gada vasaras olimpisko spēļu dalībnieki
Kategorija:Velsas futbola treneri
Kategorija:Velsas futbola izlases treneri